INTERVIEWER:  Liebi Hoerer [inaudible]...und uf die no keis Baehnli und kein Schielift ufe fuehred, zu de Freud vo dae beduedentschte  Bergstieger, die gaern absiets uf em Berg Einsamkeit und Erholig sueched, unbekannte Gfahre trotzed und sogar wisseschaftlichs Neuland betraetet. I de Alpiniste wird das Hoechsti immer en psundere Reiz si. Uebersehen wird, dass zur Eroberig vom Gipfelcone von Mount Everest bereits Expeditione von verschiedene Laender Schlange stoend. I den andere Weltteil gits nid e so hoechi Berge, und im ganze Amerikanische Doppelkontinent gits ueberhaupt nur ein einzige Berg, der die Graenze von 7000 Meter ueber Meer grad  erreicht. Das ist der Aconcadua der bi de Graenze zwuesched Argentinie und Chile i de Hochande staht. Der Aconcadua ist scho 1897 vom Schwiezer Bergfuehrer Matthias Zurbriggen erstmals bestige worde. Sither sind scho mehr als 50 Expeditione erfolgriech gsie. Und huet passiert's dem hoechste Berg vo Amerkia, dass er so zaege zum en ae Modeberg worde isch, aebe wiel er halt ?ae hoecheri Pforte isch. Es muss usserdem bemerkt werde, dass der Aconcadua uf Grund vo daeTechnik, en laecherlich liechte Berg isch,  wenigstens uf einere Siete. Die Ufstiegsroute isch us klimatische Gruende daenkend nicht so schlimm. Sogar im Winter isch de Berg meistens schneefrei so dass man die fantastiche Schiabfahrtstrecki ueber die unendliche Groellfaelder us benutze cha. Die Argentinische Militaerbehoerde haend uf de Hoechi vo 6000 und 6500 Meter zwei chlini Huettli ufgstellt die grad fuer 3 bis 4 Schlaefer Platz buetet, die heissed Eva Peron und Juan Peron. De Usgangspunkt zum Ufstieg befindet sich uf 4200 Meter Hoechi, also fascht so uf  Mont Blanc Hoechi, und heisst Plaza de Mulas. Doerd isch en Stand fuers Multier und es gibt Racks fuers Lagerfuer und en Unterkunfthuette die s'Militaer baue haet. Das isch e Holzhuette vo 3 mal 4 Meter. Als einzigs Mobiliar isch aen Sitz a der Wand fest gmacht, isch also no wiet entfernt vom Komfort vo eusene SAC Huette. Dafuer kennt der Andi Wiess i dem Gebiet en andere Komfort, er rietet naemlich. Me chann a de letschte Bahnstation, Puenta del Inca, Muhltier miete, die sind allerdings sehr tuer, und  viele Expeditione versuched drum die argentinische Militaer behoerde z'mobilisiere, die ihne denn die Muhlies gratis zur Verfuegig stelled, und sogar die noetige Trieber. Es isch drum absolut moeglich per Muhltier bis 250 Meter unter d'Gipfelhoechi ufe z'riete. Das isch natuerlich keinerlei Bergstiegerei me. 9 vo 10 Persone die uf die Art i die hoechsti Hoechi vo fast 7000 Meter ufe gritte sind, choend denn no s'letschti Stueckli dur die sogenannte Canaleta kum me erchlaetere, wiel ihne der Atem faehlt. Au  soetti mer es Muhltier nid e so starch beanspruche! Es isch theoretisch au nur erlaubt bis Plaza de Mulas druf ine z'go. Jedefalls bestaht huet bis id Hoechi vo 6750 Meter vo dem riesige Berg aen Muhltierpfad. Es isch klar das under daenne Umstaende, wo's eigentlich fast nu no a Geld, Ziet und Wetterbricht gfragt isch uf de hoechst Berg vo Amerika z'stiege, en grosse Adrang vo Bergstieger per jede Summer entstaht. Die besti Ziet isch im heisse Januar und Februar, es handlet sich da um ne Jahresziete Verchehr.  Scho im Summer 1951 bis 52 isch de Lagerplatz Plaza de Muhlas staendig bsetzt gsi. Ebeso wie i dem jetzt abglofene Summer, wo ei Expedition noch der andere uf g'stiege isch. Ein Priester haet sogar welle uf em Gipfel e Mess laese, isch aber nid ufe cho, und so haet mer die Radioirichtige die zur Uebertraegig vo daere Mess mitgschleppt worde sind nid brucht. Alli die Luet haend nur ei Sorg, die neuste Maessige haend naemlich ergeh, dass de Berg die 7000er Graenze eigentlich nid erreicht, statt 7021 Meter,  muess mer wahrschienlich 6953 Meter aneh. Aber me git doch der einzige 7000er uf em Amerikanische Erdteil nid e so liecht bie. Liebe Hoehrer, ich verzellen eu da viel vo dem Modeberg Aconcagua, uf de, i dem Summer unter anderem auch Expeditione us Japan und Brazilie ufgstiege sind. Jetzt moecht ich doch gern wieder amal vonere Schwiezer Leistig rede, das ghoert mer bi eu daheim doch bsunders gern, nid war? Wenn vo Berge d'Red isch denn doch sehr oft au vo Schwiezere, da dra haet sich d'Welt au scho  einigermasse g'woehnt. I ha schon g'seit das der Aconcadua erstmals vom Schwiezer Zurbriggen bezwunge werde. So haend mir hier vor em Mikrophone sini Frau. Frau Marmillod isch Gott sei Dank fuer Beromuenster, en Appezelleri, geborene Eisenhut. Nun soeled eusi Hoerer aber nid daenke, dass mir si do um dae eigentliche Held vo de Reportage betrueged. Nei, nei, Frau Marmillod isch uf allne Bergfahrte vo ihrem Ma, ueberall i de Suedamerikanischen Kordillere di perfekti Kameradin gsi und isch au diesmal wieder daebi gsi.  Und usserdem isch sie aen ebeso perfekti Mutter vo vier Toechtere die alli i verschiedene Latin Amerikanische Republike gebore worde sind.    Saeged sie Frau Marmio, we Mengsmal sind sie scho mit ihrem Ma uf em Aconcagua gsi?